title: 2007/378/EK,Euratom: Padomes Lēmums ( 2007. gada 14. maijs ), ar ko ieceļ Eiropas Ekonomikas un sociālo lietu komitejas locekli no Francijas

text:
               2.6.2007

               LV

               Eiropas Savienības Oficiālais Vēstnesis

               L 141/75

      PADOMES LĒMUMS

   (2007. gada 14. maijs),
   ar ko ieceļ Eiropas Ekonomikas un sociālo lietu komitejas locekli no Francijas
   (2007/378/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 167. pantu,
   ņemot vērā Padomes Lēmumu 2006/524/EK, Euratom (2006. gada 11. jūlijs), ar ko ieceļ Eiropas Ekonomikas un sociālo lietu komitejas locekļus no Čehijas Republikas, Vācijas, Igaunijas, Spānijas, Francijas, Itālijas, Latvijas, Lietuvas, Luksemburgas, Ungārijas, Maltas, Austrijas, Slovēnijas un Slovākijas (1) laika posmam no 2006. gada 21. septembra līdz 2010. gada 20. septembrim,
   ņemot vērā Francijas valdības izvirzīto kandidātu,
   ņemot vērā Komisijas atzinumu,
   tā kā pēc Bruno CLERGEOT kunga atkāpšanās ir atbrīvojusies viena Eiropas Ekonomikas un sociālo lietu komitejas locekļa vieta,
   IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2010. gada 20. septembrim, par Eiropas Ekonomikas un sociālo lietu komitejas locekli tiek iecelts Philippe MANGIN kungs, nomainot Bruno CLERGEOT kungu.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Briselē, 2007. gada 14. maijā

            Padomes vārdā —

            priekšsēdētājs

         F.-W. STEINMEIER

      (1)  OV L 207, 28.7.2006., 30. lpp.


title: 2012/732/ES: Eiropas Parlamenta un Padomes Lēmums ( 2012. gada 21. novembris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Vācijas pieteikums EGF/2012/002 DE/ manroland )

text:
               28.11.2012

               LV

               Eiropas Savienības Oficiālais Vēstnesis

               L 328/20

         EIROPAS PARLAMENTA UN PADOMES LĒMUMS
   (2012. gada 21. novembris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Vācijas pieteikums EGF/2012/002 DE/manroland)
   (2012/732/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālajām pārmaiņām pasaules tirdzniecības modeļos, un lai palīdzētu viņiem atkal iesaistīties darba tirgū.

               (2)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot maksimālo summu EUR 500 000 000 gadā.

               (3)

               Vācija 2012. gada 4. maijā iesniedza pieteikumu, lai saņemtu EGF finansiālu ieguldījumu, ņemot vērā darbinieku atlaišanu uzņēmumā manroland AG un divos tā meitasuzņēmumos, kā arī vienā piegādes uzņēmumā, un līdz 2012. gada 10. jūlijam tika iesniegta papildu informācija. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot līdzekļus EUR 5 352 944 apmērā.

               (4)

               Tādējādi EGF ir jāizmanto, lai sniegtu finansiālu ieguldījumu saistībā ar Vācijas iesniegto pieteikumu,

         IR NOLĒMUŠI ŠĀDI.
   1. pants
   Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 5 352 944 saistību un maksājumu apropriācijām.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2012. gada 21. novembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2010/655/ES: Padomes Lēmums ( 2010. gada 19. oktobris ) par to, lai Eiropas Savienības vārdā noslēgtu Papildprotokolu Sadarbības nolīgumam par Atlantijas okeāna ziemeļaustrumu piekrastes un ūdeņu aizsardzību pret piesārņojumu

text:
               30.10.2010

               LV

               Eiropas Savienības Oficiālais Vēstnesis

               L 285/1

         PADOMES LĒMUMS
   (2010. gada 19. oktobris)
   par to, lai Eiropas Savienības vārdā noslēgtu Papildprotokolu Sadarbības nolīgumam par Atlantijas okeāna ziemeļaustrumu piekrastes un ūdeņu aizsardzību pret piesārņojumu
   (2010/655/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 196. panta 2. punktu un 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Eiropas Savienība ir Līgumslēdzēja puse Sadarbības nolīgumam par Atlantijas okeāna ziemeļaustrumu piekrastes un ūdeņu aizsardzību pret piesārņojumu (turpmāk “Lisabonas nolīgums”), kas apstiprināts ar Padomes Lēmumu 93/550/EEK (2).

               (2)

               Politisks strīds par robežām Rietumsahārā atturēja Spāniju un Maroku no Lisabonas nolīguma ratificēšanas. Šis strīds tagad ir atrisināts ar papildprotokolu, ar kuru groza Lisabonas nolīguma 3. panta c) punktu.

               (3)

               Pēc tam, kad Padome 2008. gada 12. decembrī bija pieņēmusi lēmumu Eiropas Kopienas vārdā parakstīt Papildprotokolu Sadarbības nolīgumam par Atlantijas okeāna ziemeļaustrumu piekrastes un ūdeņu aizsardzību pret piesārņojumu, minēto papildprotokolu Kopienas vārdā parakstīja 2009. gada 25. martā.

               (4)

               Papildprotokols, kas pievienots Lisabonas nolīgumam, ir iesniegts Pusēm ratificēšanai, pieņemšanai vai apstiprināšanai.

               (5)

               Tādēļ Savienībai ir lietderīgi noslēgt Papildprotokolu Sadarbības nolīgumam par Atlantijas okeāna ziemeļaustrumu piekrastes un ūdeņu aizsardzību pret piesārņojumu.

               (6)

               Eiropas Savienība un dalībvalstis, kas ir Puses Lisabonas nolīgumā, cenšas pēc iespējas vienlaicīgi deponēt savus papildprotokola ratifikācijas, pieņemšanas vai apstiprināšanas dokumentus.

               (7)

               Pēc tam, kad 2009. gada 1. decembrī bija stājies spēkā Lisabonas līgums, Eiropas Savienība paziņoja Portugāles valdībai par to, ka Eiropas Savienība ir aizstājusi Eiropas Kopienu un ir tās pēctece,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Papildprotokols Sadarbības nolīgumam par Atlantijas okeāna ziemeļaustrumu piekrastes un ūdeņu aizsardzību pret piesārņojumu.
   Papildprotokola teksts ir pievienots šim lēmumam.
   2. pants
   1.   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā deponēt apstiprināšanas instrumentu Portugāles valdībai, kas uzņemas depozitāra funkciju, saskaņā ar papildprotokola 3. panta 1. punktu, lai izteiktu Savienības piekrišanu uzņemties šā protokola saistības.
   2.   Savienība un dalībvalstis, kas ir Puses Lisabonas nolīgumā, cenšas pēc iespējas vienlaicīgi deponēt savus papildprotokola ratifikācijas, pieņemšanas vai apstiprināšanas dokumentus.
   3. pants
   Šis lēmums stājas spēkā tā pieņemšanas dienā.
   Papildprotokola spēkā stāšanās datumu publicē Eiropas Savienības Oficiālajā Vēstnesī.

      Luksemburgā, 2010. gada 19. oktobrī

            Padomes vārdā –

            priekšsēdētājs

         D. REYNDERS

      (1)  2010. gada 9. marta piekrišana (Oficiālajā Vēstnesī vēl nav publicēta).

      (2)  OV L 267, 28.10.1993., 20. lpp.

      TULKOJUMS
      PAPILDPROTOKOLS
      Sadarbības nolīgumam par Atlantijas okeāna ziemeļaustrumu piekrastes un ūdeņu aizsardzību pret piesārņojumu
      Portugāles Republika, Spānijas Karaliste, Francijas Republika, Marokas Karaliste un Eiropas Kopiena, turpmāk “Puses”,
      APZINOTIES vajadzību aizsargāt vidi kopumā un īpaši jūras vidi,
      ATZĪSTOT, ka piesārņojums, ko izraisījusi ogļūdeņražu un citu kaitīgu vielu noplūde Atlantijas okeāna ziemeļaustrumu daļā, var apdraudēt jūras vidi un piekrastes valstu intereses,
      ŅEMOT VĒRĀ vajadzību veicināt to, lai pēc iespējas ātrāk stājas spēkā Sadarbības nolīgums par Atlantijas okeāna ziemeļaustrumu piekrastes un ūdeņu aizsardzību pret piesārņojumu, kas parakstīts Lisabonā 1990. gada 17. oktobrī, turpmāk “Lisabonas nolīgums”,
      IR VIENOJUŠĀS PAR TURPMĀKO.
      1. pants
      Grozījums Lisabonas nolīgumā
      Sadarbības nolīguma par Atlantijas okeāna ziemeļaustrumu piekrastes un ūdeņu aizsardzību pret piesārņojumu (“Lisabonas nolīgums”), kas parakstīts Lisabonā 1990. gada 17. oktobrī, 3. panta c) punktu groza šādi:

                  “c)

                  dienvidos, gar dienvidu robežu ūdeņos, kas ir jebkuras līgumslēdzējas valsts suverenitātē vai jurisdikcijā.”

            2. pants
      Saistība starp Lisabonas nolīgumu un papildprotokolu
      Ar šo protokolu groza Lisabonas nolīgumu saskaņā ar iepriekšējā panta noteikumiem, un attiecībā uz protokola Pusēm nolīgumu un papildprotokolu interpretē un piemēro kā vienotu tiesību aktu.
      3. pants
      Piekrišana uzņemties saistības un stāšanās spēkā
      1.   Šo protokolu iesniedz Pusēm ratificēšanai, pieņemšanai vai apstiprināšanai un attiecīgos dokumentus deponē Portugāles Republikas valdībai.
      2.   Šis protokols stājas spēkā dienā, kad Portugāles Republikas valdība saņem pēdējo ratifikācijas, pieņemšanas vai apstiprināšanas instrumentu.
      3.   Neviena Puse nevar dot savu piekrišanu uzņemties saistības saskaņā ar šo protokolu, ja tā iepriekš vai vienlaikus saskaņā ar 22. pantu nav devusi piekrišanu uzņemties saistības saskaņā ar Lisabonas nolīgumu.
      4.   Pēc šā protokola stāšanās spēkā pievienošanās Lisabonas nolīgumam saskaņā ar 23. un 24. pantā noteikto procedūru nozīmē arī piekrišanu uzņemties saistības, kas noteiktas šajā protokolā; tādējādi Pusēm ir saistošs Lisabonas nolīgums, kas grozīts ar šā protokola 1. pantu.

         To apliecinot, attiecīgi pilnvarotas personas ir parakstījušas šo protokolu.
         Parakstīts Lisabonā 2008. gada 20. maijā arābu, franču, portugāļu un spāņu valodā, domstarpību gadījumā autentisks ir teksts franču valodā.

            PORTUGĀLES REPUBLIKAS VĀRDĀ

            SPĀNIJAS KARALISTES VĀRDĀ

            FRANCIJAS REPUBLIKAS VĀRDĀ

            MAROKAS KARALISTES VĀRDĀ

            EIROPAS KOPIENAS VĀRDĀ


title: Komisijas Īstenošanas lēmums ( 2014. gada 17. novembris ) par 2014. gada darba programmas grozījumiem saskaņā ar Komisijas Īstenošanas lēmumu 2014/C 166/05 un 2015. gada darba programmas pieņemšanu un finansējumu pārtikas un dzīvnieku barības jomā, lai nodrošinātu, ka tiek piemēroti tiesību akti par pārtiku un dzīvnieku barību

text:
               18.11.2014

               LV

               Eiropas Savienības Oficiālais Vēstnesis

               C 410/3

         KOMISIJAS ĪSTENOŠANAS LĒMUMS
   (2014. gada 17. novembris)
   par 2014. gada darba programmas grozījumiem saskaņā ar Komisijas Īstenošanas lēmumu 2014/C 166/05 un 2015. gada darba programmas pieņemšanu un finansējumu pārtikas un dzīvnieku barības jomā, lai nodrošinātu, ka tiek piemēroti tiesību akti par pārtiku un dzīvnieku barību
   2014/C 410/04
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 84. pantu,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, kā arī uz augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (2), un jo īpaši tās 6. panta 3. un 5. punktu, 32., 33., 35. pantu, 36. panta 1. un 4. punktu un 43. pantu.
   tā kā:

               (1)

               Ar Komisijas 2014. gada 27. maija Īstenošanas lēmumu 2014/C 166/05 (3) tika pieņemta darba programma 2014. gadam, kā arī tās finansējums. Ir nepieciešams atjaunināt iepriekšminēto lēmumu, lai iekļautu papildu darbības, kas ir identificētas pēc minētā lēmuma pieņemšanas.

               (2)

               Lai nodrošinātu, ka tiek īstenotas 2015. gada sākumā paredzētās darbības pārtikas un dzīvnieku barības jomā, un lai nodrošinātu tiesību aktu attiecībā uz pārtikas un dzīvnieku barības apriti un augu veselību piemērošanu, nepieciešams pieņemt darba programmu, kas ir arī finansēšanas lēmums.

               (3)

               Komisijas Deleģētās regulas (ES) Nr. 1268/2012 (4) 94. pantā ir noteikti sīki izstrādāti noteikumi par finansēšanas lēmumiem.

               (4)

               Ir lietderīgi atļaut darba programmā norādītajām struktūrām un tajā minēto iemeslu dēļ dotācijas piešķirt bez uzaicinājuma iesniegt priekšlikumus.

               (5)

               Pamatojoties uz Regulas (ES, Euratom) Nr. 966/2012 92. pantu un Deleģētās regulas (ES) Nr. 1268/2012 111. panta 4. punktu, šajā lēmumā būtu jāatļauj procentu maksa par novēlotu maksājumu.

               (6)

               Lai piemērotu šo lēmumu, termins “būtiskas izmaiņas” būtu jādefinē Deleģētās regulas (ES) Nr. 1268/2012 94. panta 4. punkta nozīmē.

               (7)

               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR NOLĒMUSI ŠĀDI.
   1. pants
   Komisijas Īstenošanas lēmuma 2014/C 166/05 grozīšana
   Komisijas Īstenošanas lēmumā 2014/C 166/05 minētās darba programmas grozījums, kā izklāstīts pielikumā, ir pieņemts.
   2. pants
   2015. gada darba programmas apstiprināšana
   Regulas (ES) Nr. 652/2014 6., 32., 33., 35. un 43. punkta īstenošanas darba programma, kā izklāstīts pielikumā, ir pieņemta.
   3. pants
   Finansēšanas lēmums
   1. un 2. pantā minētās gada darba programmas ir finansēšanas lēmums Regulas (ES, Euratom) Nr. 966/2012 84. panta izpratnē.
   4. pants
   Savienības ieguldījums
   Maksimālais ieguldījums 2014. gada programmas īstenošanā ir 4 820 000 EUR, un to finansē no šādām Eiropas Savienības 2014. gada vispārējā budžeta pozīcijām:

               2014. gada budžets – 17 04 01 – 4 600 000 EUR

               2014. gada budžets – 17 04 03 – 220 000 EUR

         Maksimālais ieguldījums 2015. gada programmas īstenošanā ir 4 050 000 EUR, un to finansē no šādas Eiropas Savienības 2015. gada vispārējā budžeta pozīcijas:

               2015. gada budžets – 17 04 03 – 3 930 000 EUR

         Šā lēmuma īstenošana ir atkarīga no tā, vai ir pieejamas apropriācijas pēc tam, kad budžeta lēmējinstitūcija ir pieņēmusi 2015. gada budžetu, vai kā paredzēts provizoriskajā divpadsmitdaļu sistēmā.
   Minētās apropriācijas var ietvert arī procentu maksu par novēlotu maksājumu.
   5. pants
   Elastīguma klauzula
   Katrā darba programmā konkrētām darbībām paredzēto piešķīrumu summārās izmaiņas, kas nepārsniedz 20 % no šā lēmuma 4. pantā noteiktā maksimālā ieguldījuma, neuzskata par būtiskām Deleģētās regulas (ES) Nr. 1268/2012 94. panta 4. punkta nozīmē, ja minētās izmaiņas nerada ievērojamu ietekmi uz darba programmā paredzēto darbību raksturu un tās mērķiem.
   Atbildīgais kredītrīkotājs var pieņemt pirmajā daļā minētās izmaiņas saskaņā ar pareizas finanšu vadības un proporcionalitātes principu.
   6. pants
   Dotācijas
   Pielikumā norādītajām struktūrām dotācijas var piešķirt bez uzaicinājuma iesniegt priekšlikumus, ja ir ievēroti pielikumā paredzētie nosacījumi.

      Briselē, 2014. gada 17. novembrī

            Komisijas vārdā –

            Komisijas loceklis

         Vytenis ANDRIUKAITIS

      (1)  OV L 298, 26.10.2012., 1. lpp.

      (2)  OV L 189, 27.6.2014., 1. lpp.

      (3)  Komisijas 2014. gada 27. maija Īstenošanas lēmums 2014/C 166/05 par darba programmas un finansējuma pieņemšanu 2014. gadam pasākumiem pārtikas un dzīvnieku barības jomā, lai nodrošinātu tiesību aktu piemērošanu attiecībā uz pārtiku un dzīvnieku barību (OV C 166, 3.6.2014., 5. lpp.).

      (4)  Komisijas 2012. gada 29. oktobra Deleģētā regula (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

      PIELIKUMS
      2014. un 2015. gada darba programmas pārtikas un dzīvnieku barības jomā
      1.   IEVADS

      Šo darba programmu mērķis ir atjaunināt informāciju par Komisijas Īstenošanas lēmumā 2014/C 166/05 noteiktajām vajadzībām un nodrošināt finansēšanas lēmumu pasākumiem, kas sākas 2015. gada sākumā.
      Šajās darba programmās ir iekļauti īstenošanas pasākumi 2014. un 2015. gadam, kuru budžeta dalījums ir sekojošs:

                  Plānotie pasākumi (2014)

                  Plānotā summa

                  Dotācijas (2)

                  170 000 EUR

                  Iepirkumi (2)

                  4 650 000 EUR

                  Citi pasākumi (0)

                  0 EUR

                     Kopā (4 pasākumi 2014. gadā)

                     4 820 000 EUR

                  Plānotie pasākumi (2015)

                  Plānotā summa

                  Dotācijas (3)

                  2 325 000 EUR

                  Iepirkumi (4)

                  1 205 000 EUR

                  Citi pasākumi (1)

                  400 000 EUR

                     Kopā (8 pasākumi 2015. gadā)

                     3 930 000 EUR

            2.   DOTĀCIJAS

      Kopējais budžeta līdzekļu piešķīrums, kas paredzēts dotācijām:

                  2014. gadā piešķirti EUR 170 000,

                  2015. gadā piešķirti EUR 2 325 000.

            2.1.   Juridiskais pamats

      Regulas (ES) Nr. 652/2014 6. panta 3. punkts, 33. un 35. pants
      2.2.   Budžeta pozīcijas

                  2014. gada budžets – 17 04 03 – 170 000 EUR

                  2015. gada budžets – 17 04 03 – 2 325 000 EUR

            2.3.   Plānoto pasākumu indikatīvs saraksts

                  Pasākumi
                  (2014. gada budžets – 17 04 03)

                  Paredzamais pasākumu skaits

                  Provizoriskais uzsākšanas datums

                  Provizoriskā summa
                  (EUR)

                  Kumulatīvā riska novērtēšanas instruments attiecībā uz pesticīdu atliekām

                  1 dotācija

                  2014. gada 4. cet.

                  70 000

                  Papildu dotācija OIE reģionālajām sanāksmēm un Dzīvnieku labturības platformas pasākumiem

                  1 dotācija

                  2014. gada 4. cet.

                  100 000

                  Pasākumi
                  (2015. gada budžets – 17 04 03)

                  Paredzamais pasākumu skaits

                  Provizoriskais uzsākšanas datums

                  Provizoriskā summa
                  (EUR)

                  Augu aizsardzības līdzekļu mazo lietojumu atļaujas pieprasījumu koordinēšana

                  1 dotācija

                  2015. gada 1. cet.

                  350 000

                  Koordinēts kontroles plāns nolūkā noteikt krāpniecisku darbību izplatību konkrētu pārtikas produktu tirdzniecībā

                  28 dotācijas

                  2015. gada 1. cet.

                  600 000

                  Koordinēts kontroles plāns attiecībā uz mikrobu rezistenci (AMR)

                  28 dotācijas

                  2015. gada 1. cet.

                  1 375 000

            2.4.   Īstenošanas pasākumu apraksti, mērķi un gaidāmie rezultāti

         Kumulatīvā riska novērtēšanas instruments attiecībā uz pesticīdu atliekām

      ES finansētais pētniecības projekts ACROPOLIS ir nodrošinājis IT instrumentu, kas pieejams visām pesticīdu riska novērtēšanā ieinteresētajām personām. Šī IT instrumenta pamatā ir iedarbības varbūtības modelēšana. Komisija šo projektu ir paredzējusi pilnveidot.

         Mērķis: uzlabot instrumentu ACROPOLIS, lai tas atbilstu īpašajām Komisijas vajadzībām, kā arī lai tas palīdzētu riska pārvaldītājiem izstrādāt kritērijus, kurus izmanto riska pārvaldībā, novērtējot dažādo modelēšanā izmantoto parametru izvēļu iespējamās ietekmes uz riska pārvaldības lēmumu pieņemšanu.
      Sākotnējo projektu īstenoja Nīderlandes Sabiedrības veselības un vides institūts (RIVM), kuram būtu jāpiešķir papildu dotācija, lai uzlabotu tā darbu un sniegtu vajadzīgo atbalstu Komisijai, kas vajadzīgs, lai pieņemtu riska pārvaldības lēmumus.

         Sagaidāmie rezultāti: instruments ir pilnveidots tā, ka tas atbilst konkrētām vajadzībām, ko pieprasīja Komisija, un Komisijai tiek sniegts atbalsts (testpiemēri un instrukcijas), attiecībā uz riska pārvaldības lēmumu pieņemšanu saistībā ar aprēķinu parametriem.

         Papildu dotācija OIE reģionālajiem semināriem dzīvnieku labturības jomā

      Komisijas Īstenošanas lēmums 2014/C 166/05 paredz tiešu dotāciju OIE pasākumiem, piemēram, pasaules mēroga konferencēm, reģionāliem semināriem un reģionālām sanāksmēm, kā arī pasākumiem attiecībā uz dzīvnieku veselību un labturību.
      Komisija plāno piešķirt papildu tiešās dotācijas OIE papildu semināru rīkošanai dzīvnieku labturības jomā.

         Mērķis: palielināt informētību par dzīvnieku labturības jautājumiem un OIE dzīvnieku labturības standartu piemērošanu (transports, kaušana, klaiņojošo suņu kontrole).

         Paredzamais rezultāts: labāka informētība par standartiem attiecībā uz dzīvnieku labturības problēmām.

         Augu aizsardzības līdzekļu mazo lietojumu atļaujas pieprasījumu koordinēšana

      Attiecībā uz augu aizsardzības līdzekļu mazajiem lietojumiem ir jānodrošina efektīva koordinācija un informācijas apmaiņa starp dalībvalstīm un ieinteresētajām personām. Būtu nepieciešams projekts, ar ko izveido īpašu ES ekspertu platformu mazajiem lietojumiem augu veselības jomā. Komisija ir iesniegusi ziņojumu Eiropas Parlamentam un Padomei par Eiropas fonda izveidi mazajiem lietojumiem augu aizsardzības līdzekļu jomā (1). Ziņojumā secināts, ka Komisija ir gatava palīdzēt un finansiāli piedalīties īsā un vidējā termiņā, lai izveidotu šādu projektu.

         Mērķis: ES koordinācijas mehānisma līdzfinansējums pasākuma dotācijas veidā, ko īsteno dažas dalībvalstis vai starptautiskas organizācijas ar mērķi panākt saskaņotu pieeju, meklējot risinājumus mazo lietojumu atšķirībām Eiropas Savienībā.

         Paredzamais rezultāts: saskaņoti pasākumi, kas samazina augu aizsardzības līdzekļu mazo lietojumu atšķirības, lai, nodrošinot pietiekamus līdzekļus un metodes, panāktu, ka Eiropas lauksaimnieki joprojām spēj ražot augstas kvalitātes kultūraugus.

         Koordinēts kontroles plāns nolūkā noteikt krāpniecisku darbību izplatību konkrētu pārtikas produktu tirdzniecībā

      Koordinēts kontroles plāns nolūkā noteikt krāpniecisku darbību izplatību konkrētu pārtikas produktu tirdzniecībā, izmantojot mērķtiecīgas pārbaudes, tostarp laboratorijas analīzes, ko veic dalībvalstis. Līdzīgi pasākumi 2013. un 2014. gadā ir veikti attiecībā uz zirga gaļu.

         Mērķis: dažu krāpniecisku darbību atklāšana un to apmēra noteikšana.

         Paredzamais rezultāts: saskaņoti kontroles plāni, ar ko uzrauga krāpšanu pārtikas aprites jomā un palielina patērētāju uzticēšanos. Šajā sakarā Eiropas Komisija aicinās dalībvalstis īstenot šādus plānus.

         Koordinēts kontroles plāns attiecībā uz mikrobu rezistenci (AMR)

      Eiropas Parlamenta un Padomes Direktīvā 2003/99/EK (2) noteikts, ka dalībvalstis nodrošina, ka, veicot uzraudzību, tiek iegūti salīdzināmi dati par AMR parādīšanos zoonozes ierosinātājos un, ciktāl tie apdraud sabiedrības veselību, citos slimību ierosinātājos. Līdzīgas darbības tika veiktas 2014. gadā, un tās joprojām notiek.
      Komisija 2011. gadā ieviesa piecu gadu rīcības plānu cīņai pret AMR
          (3). Viens no pasākumiem ir stiprināt AMR pārraudzības sistēmas un antibakteriālo līdzekļu patēriņu veterinārijā.

         Mērķis: līdzfinansējums koordinētajam kontroles plānam attiecībā uz mikrobu rezistences uzraudzību, kas ietvers visas dalībvalstis.

         Paredzamais rezultāts: saskaņots kontroles plāns, ar ko uzrauga rezistenci pārtikas aprites sistēmā, lai palielinātu patērētāju paļāvību, kā arī novērtētu rezistences attīstību pārtikas aprites sistēmā. Šajā sakarā Komisija aicinās dalībvalstis īstenot šādu plānu.
      2.5.   Īstenošana

         Kumulatīvā riska novērtēšanas instruments attiecībā uz pesticīdu atliekām

      Īstenošana: tiešā veidā – SANCO ĢD.
      Maksimālā ES līdzfinansējuma likme: 50 % no atbilstīgajām izmaksām.
      Piešķiršanas kritēriji:
      piedāvātā instrumenta kvalitāte un atbilstība;
      izvirzīto mērķu vispārējā kvalitāte, saskaņotība un skaidrība.

         Papildu dotācija OIE reģionālajām sanāksmēm un Dzīvnieku labturības platformas pasākumiem

      Īstenošana: tiešā veidā – SANCO ĢD.
      Maksimālā ES līdzfinansējuma likme: 50 % no atbilstīgajām izmaksām.
      Piešķiršanas kritēriji:
      ieguldījums dzīvnieku labturības politikas mērķu sasniegšanā;
      ierosināto pasākumu kvalitāte.

         Augu aizsardzības līdzekļu mazo lietojumu atļaujas pieprasījumu koordinēšana

      Īstenošana: tiešā veidā – SANCO ĢD.
      Maksimālā ES līdzfinansējuma likme: 50 % no atbilstīgajām izmaksām.
      Piešķiršanas kritēriji:
      priekšlikuma atbilstība pasākuma mērķiem;
      piešķirto resursu konsekvence un piemērotība.

         ES koordinēts kontroles plāns nolūkā noteikt krāpniecisku darbību izplatību konkrētu pārtikas produktu tirdzniecībā

      Īstenošana: tiešā veidā – SANCO ĢD.
      Maksimālā ES līdzfinansējuma likme: 50 % no atbilstīgajām izmaksām.
      Piešķiršanas kritēriji:
      priekšlikuma atbilstība pasākuma mērķiem;
      priekšlikumā esošo testu skaits salīdzinājumā ar ieteicamo testu skaitu.

         Koordinētais kontroles plāns attiecībā uz mikrobu rezistenci

      Īstenošana: tiešā veidā – SANCO ĢD.
      Maksimālā ES līdzfinansējuma likme: 50 % no atbilstīgajām izmaksām.
      Piešķiršanas kritēriji:
      priekšlikuma atbilstība pasākuma mērķiem;
      priekšlikumā esošo testu skaits salīdzinājumā ar ieteicamo testu skaitu.
      3.   PUBLISKIE IEPIRKUMI

      Kopējais budžeta piešķīrums, kas rezervēts publiskā iepirkuma līgumiem:

                  2014. gadā piešķirti 4 650 000 EUR,

                  2015. gadā piešķirti 1 205 000 EUR.

            3.1.   Juridiskais pamats

      Regulas (ES) Nr. 652/2014 6. panta 5. punkts, 34., 35., 43. pants.
      3.2.   Budžeta pozīcija

                  2014. gada budžets – 17 04 01 – 4 600 000 EUR

                  2014. gada budžets – 17 04 03 – 50 000 EUR

                  2015. gada budžets – 17 04 03 – 1 205 000 EUR

            3.3.   Plānoto līgumu indikatīvs saraksts

                  Pasākums
                  (2014. gada budžets – 17 04 01)

                  Līgumu veids

                  Paredzamais līgumu skaits

                  Provizoriskais uzsākšanas datums

                  Summa
                  (EUR)

                  Mutes un nagu sērgas vīrusa antigēnu krājumu atjaunošana ES antigēnu un vakcīnu bankā

                  Uzaicinājums uz konkursu

                  1

                  2014. gada 4. cet.

                  4 600 000

                  Pasākums
                  (2014. gada budžets – 17 04 03)

                  Līgumu veids

                  Paredzamais līgumu skaits

                  Provizoriskais uzsākšanas datums

                  Summa
                  (EUR)

                  Paziņojums par izskaušanas programmām

                  Īpašs pakalpojums esošā pamatlīguma ietvaros

                  2

                  2014. gada 4. cet.

                  50 000

                  Pasākumi
                  (2015. gada budžets – 17 04 03)

                  Līgumu veids

                  Paredzamais līgumu skaits

                  Provizoriskais uzsākšanas datums

                  Summa
                  (EUR)

                  Pētījums – kvalitāti ietekmējošo kaitīgo organismu riska novērtējums
                  Sarunu procedūra ar Eiropas un Vidusjūras augu aizsardzības organizāciju (EPPO)

                  Sarunu procedūras pakalpojums

                  1

                  2015. gada 1. cet.

                  300 000

                  Kautuvēs izmantojama kuiļa smakas noteikšanas instrumenta prototipa izstrāde

                  Īpašs pakalpojums esošā pamatlīguma ietvaros

                  1

                  2015. gada 1. cet.

                  170 000

                  Pasākumi “Expo Milāna 2015” ietvaros

                  Īpašs pakalpojums kopā ar nākamo pamatlīgumu

                  15

                  2015. gada 1. cet.

                  500 000

                  Izvērtēt endokrīnās sistēmas traucējumu izraisītāju identifikācijas kritēriju opcijas saistībā ar ietekmes novērtējumu (skrīnings)

                  Īpašs pakalpojums esošā pamatlīguma ietvaros

                  1

                  2015. gada 1. cet.

                  235 000

            3.4.   Īstenošana

      Šos pasākumus tieši veiks SANCO ĢD.
      4.   CITI PASĀKUMI

      4.1.   Uzturēšanās un ceļa izdevumu atlīdzināšana tiem valstu ekspertiem, kuri veic revīzijas kopā ar Pārtikas un veterināro biroju (PVB)

      4.2.   Juridiskais pamats

      Regulas (ES) Nr. 652/2014 32. pants.
      4.3.   Budžeta pozīcija

                  2015. gada budžets – 17 04 03 – 400 000 EUR

            4.4.   Provizorisks citu plānoto pasākumu saraksts

                  Pasākums
                  (2015. gada budžets – 17 04 03)

                  Plānotais citu pasākumu skaits

                  Provizoriskais uzsākšanas datums

                  Provizoriskā summa
                  (EUR)

                  Uzturēšanās un ceļa izdevumu atlīdzināšana ekspertiem, kuri veic revīzijas kopā ar Pārtikas un veterināro biroju (PVB)

                  130

                  2015. gada laikā

                  400 000

         (1)  COM(2014) 82 final, Brisele, 18.2.2014.

         (2)  Eiropas Parlamenta un Padomes 2003. gada 17. novembra Direktīva 2003/99/EK par zoonožu ierosinātāju uzraudzību, ar kuru groza Padomes Lēmumu 90/424/EEK un atceļ Padomes Direktīvu 92/117/EEK (OV L 325, 12.12.2003., 31. lpp.).

         (3)  COM(2011) 748, Komisijas paziņojums Eiropas Parlamentam un Padomei. Rīcības plāns pret pieaugošajiem draudiem, ko rada mikrobu rezistence.


title: Padomes Lēmums 2014/309/KĀDP ( 2014. gada 28. maijs ), ar ko groza Lēmumu 2013/255/KĀDP par ierobežojošiem pasākumiem pret Sīriju

text:
               29.5.2014

               LV

               Eiropas Savienības Oficiālais Vēstnesis

               L 160/37

         PADOMES LĒMUMS 2014/309/KĀDP
   (2014. gada 28. maijs),
   ar ko groza Lēmumu 2013/255/KĀDP par ierobežojošiem pasākumiem pret Sīriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2013. gada 31. maijā pieņēma Lēmumu 2013/255/KĀDP (1).

               (2)

               Lēmumā 2013/255/KĀDP izklāstītos ierobežojošos pasākumus piemēro līdz 2014. gada 1. jūnijam. Pamatojoties uz minētā lēmuma pārskatīšanu, minētie ierobežojošie pasākumi būtu jāpagarina līdz 2015. gada 1. jūnijam.

               (3)

               Divas personas un viena vienība vairs ilgāk nebūtu jāiekļauj Lēmuma 2013/255/KĀDP I pielikumā ietvertajā to personu un vienību sarakstā, uz kurām attiecina ierobežojošos pasākumus.

               (4)

               Būtu jāatjaunina informācija par dažām personām un vienībām, kas uzskaitītas Lēmuma 2013/255/KĀDP I pielikumā.

               (5)

               Tādēļ Lēmums 2013/255/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2013/255/KĀDP ar šo groza šādi:

               1)

               lēmuma 34. pantu aizstāj ar šādu:
               “34. pants
               Šo lēmumu piemēro līdz 2015. gada 1. jūnijam. To pastāvīgi pārskata. To pēc vajadzības atjaunina vai groza, ja Padome uzskata, ka tā mērķi nav sasniegti.”;

               2)

               Lēmuma 2013/255/KĀDP I pielikumu groza tā, kā norādīts šā lēmuma pielikumā.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 28. maijā

            Padomes vārdā –

            priekšsēdētājs

         E. VENIZELOS

      (1)  Padomes Lēmums 2013/255/KĀDP (2013. gada 31. maijs) par ierobežojošiem pasākumiem pret Sīriju (OV L 147, 1.6.2013., 14. lpp.).

      PIELIKUMS

                  I.

                  Turpmāk uzskaitītās personas un vienības, kā arī saistītos ierakstus svītro no Lēmuma 2013/255/KĀDP I pielikumā iekļautā saraksta:
                  A.   Personas

                  Nr. 14 Asif Shawkat

                  Nr. 178 Sulieman Maarouf

                  B.   Vienības

                  Nr. 45 Syria International Islamic Bank

                  II.

                  Ierakstus par turpmāk uzskaitītajām personām, kā izklāstīts Lēmuma 2013/255/KĀDP I pielikumā, aizstāj ar šādiem ierakstiem:

                              Vārds, uzvārds

                              Identifikācijas informācija

                              Pamatojums

                              Sarakstā iekļaušanas datums

                              “71.

                              Bushra (
                                 ) Al-Assad (
                                 ) (jeb Bushra Shawkat)

                              Dzimšanas datums: 24.10.1960.

                                 Bashar Al-Assad māsa un Drošības un izlūkošanas štāba vadītāja vietnieka Asif Shawkat atraitne. Ņemot vērā tuvās personīgās attiecības un būtiskās finansiālās attiecības ar Sīrijas prezidentu Bashar Al-Assad, viņa gūst labumu no Sīrijas režīma un ir ar to saistīta.

                              23.3.2012.

                              108.

                           Dr. Mohammad (
                                 ) (jeb Mohamed, Muhammad, Mohammed) Al-Jleilati (
                                 )

                              Dzimis: 1945. gadā;
                              dzimšanas vieta: Damaska

                              Bijušais finanšu ministrs. Kā bijušais valdības ministrs ir līdzatbildīgs par režīma īstenotajām vardarbīgajām represijām pret civiliedzīvotājiem.

                              1.12.2011.

                              152.

                           Dr. Qadri (
                                 ) (jeb Kadri) Jamil  (
                                 ) (jeb Jameel )

                              Bijušais premjerministra vietnieks ārlietu un emigrantu jautājumos. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              156.

                           Inženiere Hala (
                                 ) Mohammad (
                                 ) (jeb Mohamed, Muhammad, Mohammed) Al Nasser (
                                 )

                              Bijusī tūrisma ministre. Kā bijusī valdības ministre ir līdzatbildīga par režīma vardarbīgajām represijām pret civiliedzīvotājiem.

                              16.10.2012.

                              158.

                           Inženieris Subhi (
                                 ) Ahmad (
                                 ) Al Abdallah (
                                 ) (jeb Al-Abdullah)

                              Bijušais lauksaimniecības un agrārās reformas lietu ministrs. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              159.

                           Dr. Mohammad (
                                 ) (jeb Muhammad, Mohamed, Mohammed) Yahiya (
                                 ) (jeb Yehya, Yahya, Yihya, Yihia, Yahia) Moalla (
                                 ) (jeb Mu'la, Ma'la, Muala, Maala, Mala)

                              Bijušais augstākās izglītības ministrs. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              161.

                           Dr. Mohamad (
                                 ) (jeb Muhammad, Mohamed, Mohammed, Mohammad) Zafer  (
                                 ) (jeb Dhafer) Mohabak (
                                 ) (jeb Mohabbak, Muhabak, Muhabbak)

                              Bijušais ekonomikas un ārējās tirdzniecības ministrs. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              163.

                           Dr. Safwan (
                                 ) Al Assaf (
                                 )

                              Bijušais mājokļu un pilsētu attīstības lietu ministrs. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              164.

                           Inženieris Yasser  (
                                 ) (jeb Yaser) Al Siba'ii (
                                 ) (jeb Al-Sibai, Al-Siba'i, Al Sibaei)

                              Bijušais būvdarbu ministrs. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              165.

                           Inženieris Sa'iid (
                                 ) (jeb Sa'id, Sa'eed, Saeed)
                              Ma'thi (
                                 ) (jebMu'zi, Mu'dhi, Ma'dhi, Ma'zi, Maazi) Hneidi (
                                 )

                              Bijušais naftas un minerālresursu ministrs. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              167.

                           Dr. Jassem (
                                 ) (jeb Jasem) Mohammad (
                                 ) (jeb Mohamed, Muhammad, Mohammed) Zakaria  (
                                 )

                              Dzimis: 1968. gadā

                              Bijušais darba un sociālo lietu ministrs. Kā bijušais valdības ministrs ir līdzatbildīgs par režīma vardarbīgajām represijām pret civiliedzīvotājiem.

                              16.10.2012.

                              169.

                           Dr. Adnan (
                                 ) Abdo (
                                 ) (jebAbdou ) Al Sikhny (
                                 ) (jebAl-Sikhni, Al-Sekhny, Al-Sekhni)

                              Bijušais rūpniecības ministrs. Kā bijušais valdības ministrs ir atbildīgs par režīma vardarbīgajām represijām pret civiliedzīvotājiem.

                              16.10.2012.

                              174.

                              Mohammed (
                                 ) Turki (
                                 ) Al Sayed (
                                 )

                              Bijušais rūpniecības ministrs. Kā bijušais valdības ministrs ir atbildīgs par režīma vardarbīgajām represijām pret civiliedzīvotājiem.

                              16.10.2012.

                              175.

                              Najm-eddin (
                                 ) (jeb Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (jeb Khrait)

                              Bijušais valsts ministrs. Kā bijušais valdības ministrs ir atbildīgs par režīma vardarbīgajām represijām pret civiliedzīvotājiem.

                              16.10.2012.”


title: 2007/661/EK: Padomes Lēmums ( 2007. gada 9. oktobris ), ar ko ieceļ Reģionu komitejas locekli no Itālijas un tā aizstājēju no Itālijas

text:
               13.10.2007

               LV

               Eiropas Savienības Oficiālais Vēstnesis

               L 270/16

      PADOMES LĒMUMS

   (2007. gada 9. oktobris),
   ar ko ieceļ Reģionu komitejas locekli no Itālijas un tā aizstājēju no Itālijas
   (2007/661/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1) ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc GUARISCHI kunga amata pilnvaru laika beigām ir atbrīvojusies viena Reģionu komitejas locekļa vieta. Pēc SCOMA kunga iecelšanas komitejas locekļa amatā ir atbrīvojusies viena locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti:

               a)

               loceklis:

                  Francesco SCOMA kungs, Deputato regionale dell’Assemblea Regionale Siciliana (pilnvaru maiņa),
               un

               b)

               locekļa aizstājējs:

                  Sante ZUFFADA kungs, Consigliere della Regione Lombardia.

         2. pants
   Šis lēmums stājas spēkā tā pieņemšanas dienā.

      Luksemburgā, 2007. gada 9. oktobrī

            Padomes vārdā —

            priekšsēdētājs

         F. TEIXEIRA DOS SANTOS

      (1)  OV L 56, 25.2.2006., 75. lpp.


title: Politikas un drošības komitejas Lēmums EUPOL COPPS /1/2007 ( 2007. gada 30. oktobris ) par Eiropas Savienības Policijas misijas palestīniešu teritorijās ( EUPOL COPPS ) vadītāja/policijas komisāra pilnvaru pagarināšanu

text:
               16.11.2007

               LV

               Eiropas Savienības Oficiālais Vēstnesis

               L 298/22

      POLITIKAS UN DROŠĪBAS KOMITEJAS LĒMUMS
      EUPOL COPPS/1/2007
   (2007. gada 30. oktobris)
   par Eiropas Savienības Policijas misijas palestīniešu teritorijās (EUPOL COPPS) vadītāja/policijas komisāra pilnvaru pagarināšanu
   (2007/737/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta trešo daļu,
   ņemot vērā Padomes Vienoto rīcību 2005/797/KĀDP (2005. gada 14. novembris) par Eiropas Savienības policijas misiju palestīniešu teritorijās (1) un jo īpaši tās 11. panta 2. punktu,
   tā kā:

               (1)

               Vienotās rīcības 2005/797/KĀDP 11. panta 2. punktā paredzēts, ka Padome pilnvaro Politikas un drošības komiteju (PDK) pieņemt attiecīgus lēmumus saskaņā ar Līguma 25. pantu, tostarp pēc ģenerālsekretāra/Augstā pārstāvja ierosinājuma pieņemt lēmumu izdarīt grozījumus komandķēdē.

               (2)

               Pēc ģenerālsekretāra/Augstā pārstāvja ierosinājuma PDK 2006. gada 21. novembrī ar Lēmumu 2006/853/KĀDP iecēla (2)
                  Colin SMITH kungu par EUPOL COPPS misijas vadītāju/policijas komisāru līdz 2007. gada 31. decembris.

               (3)

               Ģenerālsekretārs/Augstais pārstāvis 2007. gada 18. oktobris ierosināja PDK pagarināt Colin SMITH kunga pilnvaras uz vēl vienu gadu, līdz 2008. gada 31. decembrim,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības policijas misijas palestīniešu teritorijās (EUPOL COPPS) vadītāja/policijas komisāra Colin SMITH kunga pilnvaras pagarina līdz 2008. gada 31. decembrim.
   2. pants
   Šis lēmums stājas spēkā tā pieņemšanas dienā.
   To piemēro līdz 2008. gada 31. decembrim.

      Briselē, 2007. gada 30. oktobrī

            Politikas un drošības komitejas vārdā —

            priekšsēdētājs

         C. DURRANT PAIS

      (1)  OV L 300, 17.11.2005., 65. lpp.

      (2)  OV L 331, 29.11.2006., 21. lpp.


title: Eiropas Centrālās bankas Lēmums (ES) 2016/1734 (2016. gada 21. septembris), ar ko groza Lēmumu ECB/2013/54 par akreditācijas procedūrām aizsargāto euro materiālu un euro materiālu ražotājiem (ECB/2016/25)

text:
               29.9.2016

               LV

               Eiropas Savienības Oficiālais Vēstnesis

               L 262/30

         EIROPAS CENTRĀLĀS BANKAS LĒMUMS (ES) 2016/1734
   (2016. gada 21. septembris),
   ar ko groza Lēmumu ECB/2013/54 par akreditācijas procedūrām aizsargāto euro materiālu un euro materiālu ražotājiem (ECB/2016/25)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 128. panta 1. punktu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 12.1. pantu, 16. pantu un 34.3. pantu,
   tā kā:

               (1)

               Saskaņā ar Līguma 128. panta 1. punktu un Eiropas Centrālo banku sistēmas un Eiropas Centrālās bankas Statūtu 16. pantu vienīgi Eiropas Centrālajai bankai (ECB) ir ekskluzīvas tiesības atļaut banknošu emisiju Savienībā. Šīs tiesības ietver kompetenci veikt pasākumus, lai aizsargātu euro banknošu kā maksāšanas līdzekļa integritāti, kā arī iespēju šo pasākumu ietvaros grozīt šādas kompetences piemērošanas jomu, lai saglabātu euro banknošu integritātes nodrošināšanas līdzekļu piemērotību.

               (2)

               Lai nodrošinātu euro banknošu integritāti, uz akreditētajiem ražotājiem attiecas Lēmumā ECB/2013/54 noteiktie pastāvīgie pienākumi (1). Pastāvīgie pienākumi jāgroza, ņemot vērā praktisko pieredzi, kas gūta pēc Lēmuma ECB/2013/54 spēkā stāšanās.

               (3)

               Būtu jāatļauj pasākumi, kas var ietekmēt akreditētā ražotāja akreditācijas statusu, t. sk. spēkā esošas akreditācijas nodošanu vai cesiju, ja ECB iepriekš rakstiski piekritusi šādiem pasākumiem. Pienākumam informēt ECB par izmaiņām īpašumtiesību struktūrā būtu jāattiecas tikai uz gadījumiem, kuros šādas izmaiņas īpašumtiesību struktūrā var tieši vai netieši ļaut iestādei, kura iesaistīta plānotajās īpašumtiesību struktūras izmaiņās, iegūt piekļuvi konfidenciālai informācijai.

               (4)

               Turklāt jāparedz iespēja ECB Valdei īstenot ekonomiskās sankcijas Kopējās ārpolitikas un drošības politikas jomā un ņemt vērā sankcijas, kas noteiktas saskaņā ar starptautiskajiem nolīgumiem. Tāpat var tikt ņemti vērā citi attiecīgie instrumenti, piemēram, ANO Drošības padomes rezolūcijas.

               (5)

               Tādēļ attiecīgi jāgroza Lēmums ECB/2013/54,

         IR PIEŅĒMUSI ŠO LĒMUMU.
   1. pants
   Grozījums
   Lēmuma ECB/2013/54 12. pantu aizstāj ar šādu:

      “12. pants
      Akreditēto ražotāju pastāvīgie pienākumi
      1.   Akreditētais ražotājs saglabā pamatprasību konfidencialitāti.
      2.   Akreditētais ražotājs saistībā ar attiecīgo ražotni iesniedz ECB 4. panta 3. punktā minētā sertifikāta kopiju katru reizi, kad šāds sertifikāts tiek atjaunots vai grozīts, to izdarot vismaz trīs mēnešu laikā no attiecīgās atjaunošanas vai grozīšanas dienas. Akreditēts ražotājs nekavējoties rakstiski informē ECB, ja tiek atsaukts kāds no 4. panta 3. punktā minētajiem sertifikātiem.
      3.   Akreditētais ražotājs nekavējoties rakstiski informē ECB, ja tas gatavojas veikt kādu no šīm darbībām:

                  a)

                  izmaiņas attiecīgās ražotnes pasākumos, kas veikti pēc akreditācijas piešķiršanas un kas ietekmē vai var ietekmēt atbilstību attiecīgajām akreditācijas prasībām, tostarp izmaiņām informācijā, kas noteikta 5. panta 2. punkta a)–d) apakšpunktā;

                  b)

                  akreditācijas nodošana vai cedēšana trešajām personām, t. sk. jebkuram no saviem meitasuzņēmumiem un saistītajiem uzņēmumiem;

                  c)

                  izmaiņas īpašumtiesību struktūrā, ja šādas izmaiņas īpašumtiesību struktūrā var tieši vai netieši ļaut iestādei, kura iesaistīta plānotajās īpašumtiesību struktūras izmaiņās, iegūt piekļuvi konfidenciālai informācijai, piem., pamatprasībām, attiecībā uz kurām akreditētajam ražotājam tiek prasīts nodrošināt konfidencialitāti saskaņā ar piemērojamiem ECB tiesību aktiem vai saskaņā ar līgumsaistībām ar ECB, vienu vai vairākām NCB vai vienu vai vairākiem akreditētajiem ražotājiem;

                  d)

                  ražotāja likvidācijas procedūras vai jebkuras līdzvērtīgas procedūras ierosināšana;

                  e)

                  ražotāja uzņēmējdarbības vai tā struktūras reorganizācija, kas var ietekmēt darbības, attiecībā uz kurām piešķirta akreditācija;

                  f)

                  apakšlīguma noslēgšana vai trešo personu, kas nav akreditētā ražotāja darbinieki, iesaistīšana tādā euro materiālu darbībā vai aizsargātajā euro darbībā, attiecībā uz kuru ražotājs akreditēts, neatkarīgi no tā, vai apakšlīguma noslēgšana vai trešo personu iesaistīšana euro materiālu darbībā vai aizsargātajā euro darbībā jāveic attiecīgajā ražotnē vai citā vietā;

                  g)

                  aizsargātās euro darbības vai euro materiālu darbības daļas vai aizsargāto euro materiālu vai euro materiālu nodošana ārpakalpojumā vai pārvešana trešām personām, t. sk. ražotāja meitasuzņēmumiem un saistītajiem uzņēmumiem.

            4.   Akreditētais ražotājs var iesaistīt trešās personas, t. sk. ražotāja meitasuzņēmumus un saistītos uzņēmumus, 3. punkta f) un g) apakšpunktā minētajās darbībās tikai ar nosacījumu, ka trešai personai piešķirta atbilstoša akreditācija vai pagaidu akreditācija saskaņā ar 2. pantu. Trešā persona pagaidu akreditācijas procedūras uzsākšanas lūgumā rakstiski apliecina ECB, ka tā plāno veikt aizsargāto euro darbību vai euro materiālu darbību, negrozot pasākumus ražotnē, attiecībā uz kuru ECB piešķīrusi akreditāciju vai pagaidu akreditāciju nodošanu vai cesiju veicošajam akreditētajam ražotājam. Šādā gadījumā ECB savu uzsākšanas lūguma novērtējumu var veikt tikai attiecībā uz informāciju un dokumentiem, ko ražotājs sniedzis rakstiskajā apliecinājumā, ja vien attiecīgās ražotnes pārbaudēs nav atklāta būtiska attiecīgo pamatprasību neievērošana attiecīgajā ražotnē un šādas neatbilstības vēl nav novērstas.
      5.   Pirms akreditētais ražotājs veic jebkuru no 3. punktā uzskaitītajām darbībām, ir nepieciešama ECB iepriekšēja rakstiska piekrišana. ECB Valde var atteikt piešķirt ECB iepriekšēju rakstisku piekrišanu vai tā var piešķirt ECB iepriekšēju rakstisku piekrišanu tikai ar nosacījumu, ka lūgumu iesniegusī iestāde vai iestādes ir ievērojušas ierobežojumus vai izpildījušas pienākumus rīkoties šādās situācijās:

                  a)

                  tai ir pamatotas šaubas par to, vai lūgumu iesniegusī iestāde vai iestādes ir ievērojušas attiecīgās akreditācijas prasības;

                  b)

                  plānotajās darbībās iesaistītā iestāde i) atrodas trešajā valstī, kas nav Savienības dalībvalsts vai Eiropas Brīvās tirdzniecības asociācijas dalībvalsts, vai ii) atrodas Savienības dalībvalstī vai Eiropas Brīvās tirdzniecības asociācijas dalībvalstī, bet tās uzņēmējdarbības veikšanu ar īpašumtiesību, daļēju īpašumtiesību vai citu tiešas vai netiešas kontroles līdzekļu palīdzību kontrolē iestādes, kas atrodas ārpus Savienības dalībvalsts vai Eiropas Brīvās tirdzniecības asociācijas dalībvalsts. Pieņemot lēmumu par piekrišanas piešķiršanu, ECB Valde ņem vērā to, vai darbību, attiecībā uz kuru lūgta piekrišana, var uzskatīt par tādu, kura ir pretrunā sankciju režīmiem, kuri var ietekmēt iesaistīto iestādi, piemēram:

                              i)

                              Eiropas Savienības Padomes lēmumiem vai regulām par ekonomiskajām sankcijām Kopējās ārpolitikas un drošības politikas jomā vai šādā lēmumā vai regulā paustajam tās mērķim vai nolūkam;

                              ii)

                              dalībvalstu pienākumiem, kas noteikti tieši piemērojamos Savienības tiesību aktos par ekonomisko sankciju īstenošanu Kopējās ārpolitikas un drošības politikas jomā;

                              iii)

                              starptautiskajiem nolīgumiem, kurus apstiprinājušas Savienības vai visu dalībvalstu, kuru valūta ir euro, likumdevējas iestādes.

            Ierobežojumu un pienākumu rīkoties saturs un piemērošanas joma tiek noteikti tikai tādā apmērā, kādā tas ir vajadzīgs, lai sasniegtu ECB Valdes lēmumā norādītos mērķus. Tos nosaka veidā, kas pēc iespējas mazāk ierobežo brīvību veikt saimniecisko darbību. ECB Padomi nekavējoties informē par jebkuru ECB Valdes lēmumu atteikt piešķirt ECB iepriekšēju rakstisku piekrišanu vai lēmumu piešķirt ECB iepriekšēju rakstisku piekrišanu tikai ar nosacījumu, ka lūgumu iesniegusī iestāde vai iestādes ir ievērojušas ierobežojumus vai izpildījušas pienākumus rīkoties.
      ECB Valdei ir tiesības nodot pilnvaras piešķirt ECB rakstisku piekrišanu ECB operatīvā līmeņa struktūrvienībām gadījumos, kuros ievērotas visas attiecīgās akreditācijas prasības un kuros neviena no plānotajā darbībā iesaistītajām iestādēm neatrodas ārpus Eiropas Savienības vai Eiropas Brīvās tirdzniecības asociācijas.
      6.   Akreditētais ražotājs nekavējoties rakstiski informē ECB, ja tas veic kādu no 3. punktā minētajām darbībām, neatkarīgi no tā, vai piešķirta ECB iepriekšēja rakstiska piekrišana, kā arī par to, ja notiek kāds no šiem gadījumiem:

                  a)

                  sākta ražotāja likvidācijas procedūra vai jebkura līdzvērtīga procedūra;

                  b)

                  sākta ražotāja jebkāda reorganizācijas procedūra, kas var ietekmēt darbības, attiecībā uz kurām piešķirta akreditācija;

                  c)

                  attiecībā uz ražotāju iecelts likvidators, tiesu izpildītājs, administrators vai līdzvērtīga amatpersona;

                  d)

                  pagājis nepārtraukts 34 mēnešu laika posms kopš pēdējās ražošanas.

            7.   Akreditētais ražotājs ar pagaidu akreditāciju nekavējoties informē ECB, ja tas saņem oficiālu ražošanas pasūtījumu no cita akreditētā ražotāja, NCB vai ECB, lai pēc iespējas agrāk varētu notikt attiecīgās pārbaudes. Paziņojumā iekļauj informāciju par oficiālo ražošanas pasūtījumu un plānoto ražošanas sākuma un beigu datumu.
      8.   Akreditētais ražotājs ar pagaidu akreditāciju sniedz ECB informāciju par vides, veselības un darba drošības aspektiem, kā to paredz attiecīgās pamatprasības.
      9.   Ja akreditētais ražotājs ir spiestuve, tā organizē analīžu veikšanu attiecībā uz ķīmiskajām vielām gatavajās euro banknotēs un ziņo ECB saskaņā ar attiecīgajām vides, veselības un darba drošības prasībām.”

   2. pants
   Nobeiguma noteikumi
   Šis lēmums stājas spēkā dienā, kurā to paziņo adresātiem.
   To piemēro ar 2016. gada 1. novembri.
   3. pants
   Adresāti
   Šis lēmums ir adresēts aizsargāto euro materiālu un euro materiālu ražotājiem un to dalībvalstu nacionālajām centrālajām bankām, kuru valūta ir euro, tām veicot krājumu pārbaudes, iznīcināšanas pārbaudes vai transportēšanas pārbaudes.

      Frankfurtē pie Mainas, 2016. gada 21. septembrī

            ECB prezidents

         Mario DRAGHI

      (1)  2013. gada 20. decembra Lēmums ECB/2013/54 par akreditācijas procedūrām aizsargāto euro materiālu un euro materiālu ražotājiem un par grozījumiem Lēmumā ECB/2008/3 (OV L 57, 27.2.2014., 29. lpp.).


title: 2013/507/ES: Dalībvalstu valdību pārstāvju Lēmums ( 2013. gada 16. oktobris ), ar ko ieceļ amatā Tiesas ģenerāladvokātu

text:
               18.10.2013

               LV

               Eiropas Savienības Oficiālais Vēstnesis

               L 277/11

         DALĪBVALSTU VALDĪBU PĀRSTĀVJU LĒMUMS
   (2013. gada 16. oktobris),
   ar ko ieceļ amatā Tiesas ģenerāladvokātu
   (2013/507/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 253. pantu un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Padomes Lēmumā 2013/336/ES (1) ir noteikts, ka no 2013. gada 1. jūlija Eiropas Savienības Tiesā ir deviņi ģenerāladvokāti.

               (2)

               Tiesas ģenerāladvokāta amatam tika izvirzīta Maciej SZPUNAR kunga kandidatūra.

               (3)

               Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Maciej SZPUNAR kunga atbilstību Tiesas ģenerāladvokāta pienākumu veikšanai.

               (4)

               Ņemot vērā to, ka saskaņā ar Līguma par Eiropas Savienības darbību 253. panta otro daļu 2018. gada 7. oktobrī ir paredzēta tiesnešu un ģenerāladvokātu daļēja nomaiņa, Maciej SZPUNAR kungs būtu jāieceļ amatā uz laikposmu līdz 2018. gada 6. oktobrim,

         IR PIEŅĒMUŠI ŠO LĒMUMU.
   1. pants
   Ar šo Maciej SZPUNAR kungu ieceļ par Tiesas ģenerāladvokātu laikposmam no 2013. gada 16. oktobra līdz 2018. gada 6. oktobrim.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 16. oktobrī

            priekšsēdētājs

         R. KAROBLIS

      (1)  Padomes Lēmums 2013/336/ES (2013. gada 13. jūnijs), ar ko Eiropas Savienības Tiesā palielina ģenerāladvokātu skaitu (OV L 179, 29.6.2013., 92. lpp.).


title: Lēmums, kas pieņemts, vienojoties dalībvalstu valdību pārstāvjiem, kuri tikās valstu un valdību vadītāju līmenī, par dažu Eiropas kopienu un eiropola organizāciju un struktūrvienību atrašanās vietu (93C 323/01)

text:
Svarīgs juridisks paziņojums

|

41993D1130

Oficiālais Vēstnesis C 323 , 30/11/1993 Lpp. 0001 - 0005

		Lēmums, kas pieņemts, vienojoties dalībvalstu valdību pārstāvjiem, kuri tikās valstu un valdību vadītāju līmenī, par dažu Eiropas kopienu un eiropola organizāciju un struktūrvienību atrašanās vietu(93C 323/01)DALĪBVALSTU PĀRSTĀVJI, TIEKOTIES VALSTU UN VALDĪBU VADĪTĀJU LĪMENĪ,ņemot vērā Eiropas Ekonomikas kopienas dibināšanas līguma 216. pantu, Eiropas Ogļu un tērauda kopienas dibināšanas līguma 77. pantu un Eiropas Atomenerģijas kopienas dibināšanas līguma 189. pantu,ņemot vērā Padomes 1990. gada 7. maija Regulu (EEK) Nr. 1210/90 par Eiropas Vides aģentūras un Eiropas vides informācijas un novērošanas tīkla izveidi [1], un jo īpaši tās 21. pantu,ņemot vērā Padomes 1990. gada 7. maija Regulu (EEK) Nr. 1360/90 par Eiropas Izglītības fonda izveidi [2] un jo īpaši tās 19. pantu,ņemot vērā 1991. gada 18. decembra lēmumu, saskaņā ar kuru Komisija apstiprināja Veterināro un fitosanitāro pārbaužu biroja izveidi,ņemot vērā Padomes 1993. gada 8. februāra Regulu (EEK) Nr. 302/93 par Eiropas Narkotiku un narkomānijas uzraudzības centra izveidi [3], un jo īpaši tās 19. pantu,ņemot vērā Padomes 1993. gada 22. jūlija Regulu (EEK) Nr. 2309/93, ar ko cita starpā izveido Eiropas Medikamentu novērtēšanas aģentūru [4], un jo īpaši tās 74. pantu,tā kā papildus rīcības programmai, ko Komisija pieņēma 1989. gada 20. novembrī attiecībā uz Kopienas Sociālās hartas īstenošanu, Eiropadome paredzēja izveidot Veselības aizsardzības un darba drošības aģentūru;tā kā Līgums par Eiropas Savienību, kas parakstīts 1992. gada 7. februārī un stāsies spēkā 1993. gada 1. novembrī, paredz Eiropas Monetārā institūta un Eiropas Centrālās bankas izveidi;tā kā Eiropas Kopienu iestādes paredz izveidot Iekšējā tirgus saskaņošanas biroju (preču zīmes, dizainparaugi);tā kā papildus Eiropadomes Māstrihtas sanāksmes secinājumiem dalībvalstis paredz noslēgt Konvenciju par Eiropolu (Eiropas Policijas biroju), ar ko izveidos Eiropolu un arī aizstās 1993. gada 2. jūnija Ministru vienošanos, ar ko izveidoja Eiropola Narkotiku daļu;tā kā būtu jānosaka šo dažādo iestāžu un struktūrvienību atrašanās vieta;atceroties 1965. gada 8. aprīļa un 1992. gada 12. decembra Lēmumus,IR PIEŅĒMUŠAS ŠĀDU LĒMUMU.1. pantsa) Eiropas Vides aģentūra atrodas Kopenhāgenas reģionā.b) Eiropas Izglītības fonds atrodas Turīnā.c) Veterināro un fitosanitāro pārbaužu birojs atrodas kādā no Īrijas pilsētām, ko izraugās Īrijas valdība.d) Eiropas Narkotiku un narkomānijas uzraudzības centrs atrodas Lisabonā.e) Eiropas Medikamentu novērtēšanas aģentūra atrodas Londonā.f) Veselības aizsardzības un darba drošības aģentūra atrodas kādā no Spānijas pilsētām, ko izraugās Spānijas valdība.g) Eiropas Monetārais institūts un vēlākā Eiropas Centrālā banka atrodas Frankfurtē.h) Iekšējā tirgus saskaņošanas birojs (preču zīmes, dizainparaugi), tostarp tā apelācijas padomes, atrodas kādā no Spānijas pilsētām, ko izraugās Spānijas valdība.i) Eiropols un Eiropola Narkotiku daļa atrodas Hāgā.2. pantsŠis lēmums, ko publicēs Eiropas Kopienu Oficiālajā Vēstnesī, stājas spēkā šodien.Hecho en Bruselas, elveintinueve de octubre de mil novecientos noventa y tres.Udfærdiget i Bruxelles denniogtyvende oktober nitten hundrede og tre og halvfems.Geschehen zu Brüssel amneunundzwanzigsten Oktober neunzehnhundertdreiundneunzig.Έγινε στις Βρυξέλλες,στις είκοσι εννέα Οκτωβρίου χίλια εννιακόσια ενενήντα τρία.Done at Brussels on thetwenty-ninth day of October in the year one thousand nine hundred and ninety-three.Fait à Bruxelles, levingt-neuf octobre mil neuf cent quatre-vingt-treize.Fatto a Bruxelles, addìventinove ottobre millenovecentonovantatré.Gedaan te Brussel, denegenentwintigste oktober negentienhonderd drieënnegentig.Feito em Bruxelas, emvinte e nove de Outubro de mil novecentos e noventa e três.Pour le gouvernement du royaume de BelgiqueVoor de Regering van het Koninkrijk België+++++ TIFF +++++For regeringen for Kongeriget Danmark+++++ TIFF +++++Für die Regierung der Bundesrepublik Deutschland+++++ TIFF +++++Για την κυβέρνηση της Ελληνικής Δημοκρατίας+++++ TIFF +++++Por el Gobierno del Reino de España+++++ TIFF +++++Pour la République française+++++ TIFF +++++Thar ceann Rialtas na hÉireannFor the Government of Ireland+++++ TIFF +++++Per il governo della Repubblica italiana+++++ TIFF +++++Pour le gouvernement du grand-duché de Luxembourg+++++ TIFF +++++Voor de Regering van het Koninkrijk der Nederlanden+++++ TIFF +++++Pelo Governo da República Portuguesa+++++ TIFF +++++For the Government of the United Kingdom of Great Britain and Northern Ireland+++++ TIFF +++++[1] OV L 120, 11.5.1990., 1. lpp.[2] OV L 131, 23.5.1990., 1. lpp.[3] OV L 36, 12.2.1993., 1. lpp.[4] OV L 214, 24.8.1993., 1. lpp.--------------------------------------------------DeklarācijasPieņemot iepriekš izklāstīto 1993. gada 29. oktobra lēmumu, dalībvalstu valdību pārstāvji, savstarpēji vienojoties, pieņēma šādas deklarācijas:- Saskaņā ar Padomes 1975. gada 10. februāra Regulu (EEK) Nr. 337/75, ko Padome vienprātīgi pieņēma pēc Komisijas priekšlikuma, un apspriežoties ar Eiropas Parlamentu, Eiropas Profesionālās izglītības attīstības centrs atradās Berlīnē. Dalībvalstu valdību pārstāvji aicina Eiropas Kopienas iestādi nodrošināt to, ka par minētā centra atrašanās vietu iespējami drīz nosaka Salonikus.Komisija ir paziņojusi, ka plāno iesniegt šādu priekšlikumu tuvākajā laikā.- Komisijas Tulkošanas dienestā, kas atrodas Luksemburgā, izveidos Savienības organizāciju Tulkošanas centru, kas nodrošinās tulkošanas pakalpojumus, kuri vajadzīgi to organizāciju un struktūrvienību darbībai, kuru atrašanās vieta noteikta saskaņā ar iepriekšminēto 1993. gada 29. decembra lēmumu, izņemot Eiropas Monetārā institūta tulkotājus.- Dalībvalstis apņemas atbalstīt Luksemburgas kandidatūru Kopējās Kopienas patentu apelācijas tiesas atrašanās vietai, kā paredzēts 1989. gada 15. decembra Kopienas Patentu nolīgumam pievienotajā Protokolā par tiesvedību attiecībā uz Kopienas patentu tiesību pārkāpumiem un patentu derīgumu.Dalībvalstu valdību pārstāvju konferencē Komisija apstiprināja, ka tā plāno konsolidēt to savu struktūrvienību izveidi, kas atrodas Luksemburgā.Visbeidzot dalībvalstis norādīja, ka ir pieejami budžeta resursi, lai Eiropas Dzīves un darba apstākļu uzlabošanas fonds Dublinā varētu veikt vairākus jaunus uzdevumus.--------------------------------------------------